Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11033

3. Megjegyzés: A gyakorlati alkalmazás megkönnyítése érdekében ott, ahol mindkét kifejezést használják, azok "QNH/QFE legalacsonyabb süllyedési magasság"-ként rövidítve pedig MDA/H-ként írhatók le. Minimum equipment list (MEL) – Minimális felszerelési jegyzék A légijármű üzemeletetéséhez rendelkezésre álló felszerelések jegyzéke, amely meghatározott feltételek alapján tartalmazza azokat a berendezéseket és egységeket, amelyek üzemképtelenek lehetnek. A jegyzéket a járató az adott légijármű vonatkozásában a MMEL alapján vagy ennél szigorúbb feltételek szerint dolgozza ki. Éjszaka – Night Az esti polgári szürkület vége és a hajnali polgári szürkület kezdete között eltelt idő vagy olyan más, napnyugat és napkelte között eltelt időszak, amelyet az illetékes hatóság határoz meg. Megjegyzés: Az esti polgári szürkület akkor fejeződik be, amikor a napkorong középpontja 6 fokkal a horizont alá süllyed és a hajnali polgári szürkület akkor kezdődik, amikor a napkorong középpontja 6 fokkal a horizont fölé emelkedik. Obstacle clearance altitude (OCA) or Obstacle clearance height (OCH) – Akadálymentes tengerszint feletti magasság (OCA) vagy akadálymentes földfelszín feletti magasság (OCH) A legalacsonyabb közepes tengerszinthez viszonyított magasság vagy a megfelelő futópálya küszöb illetve a repülőtér magassága feletti magasság – amelyik alkalmazható – amelyet az akadályoktól történő megfelelő függőleges elkülönítés biztosítása érdekében az akadálymentességi előírásokkal összhangban határoznak meg.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes